b'\n_START_ARTICLE_\nAnton \xc5\xa0inkovec\n_START_SECTION_\n\xc5\xbdivljenje\n_START_PARAGRAPH_\nAnton \xc5\xa0inkovec se je rodil Jo\xc5\xbeefu \xc5\xa0inkovcu in Tereziji Kastelic. Od doma je \xc5\xa1el pri 14 letih. Za vrvarja se je izu\xc4\x8dil pri Trebarju v Kranju, mojstrski izpit pa je naredil na Dunaju. Bil je dvakrat poro\xc4\x8den, prvi\xc4\x8d z Jerico Hafner iz Stra\xc5\xbei\xc5\xa1\xc4\x8da, s katero je imel \xc5\xa1tiri otroke, od katerih sta ostala \xc5\xbeiva le Tone (roj. 15. 12. 1886) in Mirko (roj. 30. 9. 1897). Leta 1910 mu je \xc5\xbeena umrla, a se je sedem let kasneje spet poro\xc4\x8dil, tokrat s Fran\xc4\x8di\xc5\xa1ko Kozjek iz Zgornje Besnice. V tem zakonu je imel prav tako \xc5\xa1tiri otroke: Milico (roj. 23. 10. 1918), Marico (roj. 18. 8. 1920), Staneta (roj. 18. 9. 1923) in Vido (roj. 6. 6. 1925).'